CVO Brandwag: BCVO- EEDSVERKLARING
Die ouers en lede van die BCVO is dankbaar dat die debat oor die Minister van onderwys aangaande die eedsverklaring nie vir ons kinders ‘n bedreiging sal wees nie!
Lank voor die eedsverklaring ‘n gedagte was, het ons, as ouers, gesien waar sake met die staatsonderwys heen oppad is en hoe stelselmatig die beïnvloeding en indoktronasie toegepas word.
Ons het ‘n ander pad gekies, een van groot opofferings en koste, maar in gehoorsaamheid aan ons verbondsbelofte bring ons die offers.
Ons begin ons skooldag egter sedert die begin van die beweging, nagenoeg vyftien jaar gelede, met ‘n gewyde geleentheid elke dag. ‘n Geleentheid waarin ons nie humanistiese waardes wil bou, soos die minister beoog met die openbareskool kinders nie, maar een van aanbidding voor die Drie-enige God. Een waarin ons nie probeer om ander se foute uit te wys en ons foute ook op hul skouers te laai nie, maar waarin ons, ons eie sonde en skuld erken en bely! Daarna verheug ons ons in die vergiffenis wat ons van ons Here Jesus Christus ontvang het en dank Hom daarvoor.
Ons onderneem ook: om ons dank en eer aan die Hemelse Vader te gee, elke dag met ‘n groter strewe en bid om die genade om elke geleentheid raak te sien waarin ons deur ons dade aan Hom groter eer kan bring!
Ons ‘n eedsverklaring te maak beteken om die ware God, God Drie-enig tot getuie te roep. Hierdie saak het geweldige implikasies vir wie ookal daaraan deel. Ons ag hierdie ‘n uiters onverantwoordelike aksie waarin die Vader tot getuie geroep word! In hierdie aksie, waarin baie min waarskynlik die implikasie verstaan en ook geen beheer het oor die uitvoering daarvan nie.
Voorsitter van BCVO Direksie
Posted by Verkenner at 11:12 PM
Ons CVO roem sal bly lewe
Deur deugde en vlyt opgebou
Veelsydige kennis ons strewe
Ons naam sal ons hanfhaaf getrou
Ons kursusse sorg vir die liggaam
Vir intellek siel en gees
Die opleiding rus vir ons goed toe
Om prakties en edel te wees
"Vir God, volk en taal" is ons leuse
Ons mikpunt, die hoogste sukses
Die staf moet plig ken en uitvoer
Skoliere staan in vir die res
Ons taal en geloof is pilare
Ons wapen is hiervan, simbool
Volkseie kultuur in ons are
Ons hulde aan CVO skool
CVO Brandwag is ‘n ouerskool wat eienaarskap neem van hulle kinders se opvoeding en dit nie aan die staat oorlaat nie. Die hoekstene van die opvoeding word gevorm deur ‘n Christelike-gereformeerde lewens- en wereldbeskouing, die uitlewing en uitbouing van die Afrikaner se volkseie geskiedenis, kultuur, taal en die verskaffing van gehalte onderwys.Dit is ons mening dat die staat nie hierdie waardes vir ons kinders bied nie. Inteendeel, hulle waardestelsel is nie Christelik nie en ook volksvreemd. Hierdie waardestelsel word op ‘n subtiele wyse verkoop en bevorder in die staat se leermateriaal. CVO Brandwag is gebore uit die versigting van Christelik Afrikaner ouers om vir hulle kinders die waardes soos bo genoem te bied. Die skool bestaan al sedert 1992 en is geakrediteer deur UMALUSI en is geregstreer by die onderwysdepartement. CVO Brandwag is nie gerig op winsbejag nie en alle fondse wat ge-in word, word aan die skool spandeer. Alhoewel die standaard en gehalte van onderrig die van staatskole by vere oorskry, is die skoolfonds kompenteerend met die van staatskole.
Algemene inligitng (1)
Geskiedenis en kultuur (3)
Media verklarings (2)
2008 se Graad 1's